Stórkostlega bizarre . Ég fékk um daginn löngun til að sjá einhverja afar furðulega kvikmynd , þá mundi ég eftir skjáskotum úr ákveðnari mynd og sú mynd var einmitt Mirror Mask . Mér fannst þessi mynd áhugavekjandi , en með það í huga að ég fengi að sjá eitthvað virkilega disturbing . Já , á sinn hátt má finna mjög undarlega hluti í Mirror Mask , en þegar að maður dettur inn í söguna , hættir manni að bregða eins við það . Handritið er þó ekki upp á marga fiska og hlaut það mikla gagnrýni á sínum tíma . Í mjög stuttu máli , fjallar myndin um unga stúlku sem að dettur inní sinn eiginn fantasíu heim . Það má draga þá ályktun að hve líf hennar er umlukt sirkusarstarfsemi og hve listræn hún er , geri þennan ákveðna hugarheim stórfurðulegann . Ég tel að þessi mynd sé mjög vel heppnuð með tilliti til þess hvað hún á að vera . Draumar eru ekki alltaf raunverulegir . Leikstjórn Dave McKean's er svosem allt í lagi , en myndin virkar best sem glaðningur fyrir augað . Leikararnir eru ekki beint á neinn sérstakan hátt grípandi eða að sýna nein sérstök tilþrif , en þá er ég ekki svo viss um að það hafi nokkuð verið ætlunin . Þessi kvikmynd er vafalaust ekki hin hefðbundna ævintýramynd , öllu heldur er hún frekar litlaus og dauf , þó skondin á sinn hátt en einnig á marga vegu heillandi . Yfir heildina þá get ég ekki sagt annað en að mér líkaði við þessa mynd og ég skora á þig til að láta reyna á það sama .